Stjernekikkeren er bunnlevende og finnes på sand- og mudderbunn der den graver seg ned så bare øynene stikker opp. Den finnes på 15–400 m dyp. Føden består mest av fisker. Gytetiden er april–august, og eggene er små, pelagiske og ca. 2 mm i diameter. Larver og unge fisker lever pelagisk. Arten er svært vanlig i Middelhavet, Svartehavet og langs atlanterhavskysten fra Portugal til Marokko. Den er sjeldnere langs atlanterhavskysten nordover til Biscaya og sørover til Senegal.